पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । शहर में पांच साल पहले रेडियो एसी टैक्सी सर्विस शुरू की गई थी। इनके लिए पार्किंग एरिया भी बनाए गए। लेकिन अब इन पार्किंग एरिया में एसी टैक्सी कभी-कभार ही दिखती है। दरअसल रेडियो एसी टैक्सी चला रही पांच में से तीन कंपनियों ने शहर में अपनी सर्विस बंद कर दी है।
अब हालात यह हैं कि टैक्सियां कम हैं और डिमांड ज्यादा। स्टेट ट्रांसपोर्ट अथॉरिटी (एसटीए) ने लोगों को बढिय़ा टैक्सी सर्विस उपलब्ध कराने के लिए इस रेडियो कैब्स की शुरुआत की थी। उस वक्त ईजी कैब, मेगा कैब, ट्राईसिटी टूर एंड ट्रैवल्स, इंडस और माइक्रो कंपनियों ने टैक्सी सर्विस शुरू की थी। इनमें से ईजी कैब, इंडस और माइक्रो काम बंद कर चुकी है।
टुक-टुक और यो-यो नाम से रेडियो ऑटो सर्विस की भी शुरुआत की गई थी। अब ये ऑटो भी काफी कम दिखते हैं।
लोगों की डिमांड पर कंपनियों को टैक्सी सर्विस बढ़ाने के लिए कहा गया था। इन कंपनियों की ओर से शहर में चलाई जा रही एसी टैक्सियां व ऑटो रिक्शा चेक कराए जाएंगे। इन्हें टैक्सियों की संख्या बढ़ाने के लिए दोबारा कहा जाएगा।
- बलबीर सिंह ढोल, सेक्रेटरी, स्टेट ट्रांसपोर्ट अथॉरिटी
कितनी टैक्सियां
मेगा कैब 72, ट्राईसिटी टूर एंड ट्रैवल्स 72,आरबीटीसी 30
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hne_Deva kas_Deva zho_Hant eng_Latn